পোডিয়াম

পোডিয়াম (পোডিয়ামস বা পোডিয়া) হলো এমন এক ধরনের মঞ্চ যা কোনো বস্তু বা ব্যক্তিকে আশপাশের পরিবেশের তুলনায় সামান্য উঁচুতে তুলে ধরে। স্থাপত্যে অনেক সময় ভবন একটি বড় পোডিয়ামের ওপর নির্মিত হয়।

পোডিয়াম সাধারণত মানুষকে উঁচু করে তোলার জন্যও ব্যবহৃত হয়—যেমন কোনো অর্কেস্ট্রার কন্ডাক্টর বা বক্তা প্রায়ই পোডিয়ামে দাঁড়িয়ে থাকেন। উত্তর আমেরিকান ইংরেজিতে ‘‘পোডিয়াম’’ শব্দটি ক্রমশ ‘‘লেকটার্ন’’ অর্থেও ব্যবহৃত হচ্ছে।

 শব্দের উৎপত্তি 

পোডিয়াম শব্দটি এসেছে লাতিন ভাষা থেকে, যা প্রাচীন গ্রিক  (podion) থেকে উদ্ভূত, যার মূল  (pous, অর্থাৎ “পা”)।

 আধুনিক অলিম্পিকে ব্যবহার 
পোডিয়াম প্রথম ব্যবহার হয় ১৯৩০ সালের ব্রিটিশ সাম্রাজ্য গেমসে। এরপর ১৯৩২ সালের শীতকালীন ও গ্রীষ্মকালীন অলিম্পিকে এটি জনপ্রিয়তা পায়।Martin, D. E., Martin, D. A., & Gynn, R. W. (2000). The olympic marathon. Human Kinetics. p. 146.

“Podiuming” শব্দটি এখন অনেকেই ব্যবহার করেন প্রথম তিনে জায়গা পাওয়ার অর্থে, যদিও এটি নিয়ে ভাষাতাত্ত্বিক বিতর্ক রয়েছে। দ্য নিউ ইয়র্ক টাইমস এ নিয়ে ২০১০ সালে একটি প্রতিবেদন প্রকাশ করে।"Zimmer, Ben" , "The New York Times", Feb. 4, 2010

 খেলাধুলায় পোডিয়ামের ব্যবহার 
বিভিন্ন ক্রীড়া প্রতিযোগিতায় সেরা তিন প্রতিযোগীকে সম্মান জানাতে পোডিয়াম ব্যবহার করা হয়। আধুনিক অলিম্পিকে তিন ধাপবিশিষ্ট পোডিয়াম থাকে—মাঝখানে সবচেয়ে উঁচু ধাপে স্বর্ণপদকজয়ী, ডান পাশে কিছুটা নিচু ধাপে রৌপ্যপদকজয়ী এবং বাম পাশে কংস্যপদকজয়ী থাকেন। ২০১৬ সালের রিও অলিম্পিকে রৌপ্য ও কংস্য পদকের স্তর একই উচ্চতার ছিল।

অনেক খেলাধুলায় প্রথম তিনে থাকার ঘটনাকে ‘‘পোডিয়াম ফিনিশ’’ বলা হয়। কিছু খেলায় এটি আনুষ্ঠানিক পরিসংখ্যান হিসেবেও ব্যবহৃত হয়। যুক্তরাষ্ট্রে ‘‘to podium’’ শব্দটি একটি ক্রিয়া হিসেবেও ব্যবহৃত হয়, যার মানে হলো পোডিয়ামে উঠে আসা।

 মোটরস্পোর্টে পোডিয়াম 
অনেক মোটর রেসে বিজয়ী তিনজন চালক পোডিয়ামে উঠে ট্রফি গ্রহণ করেন। মাঝে বিজয়ী, ডান পাশে দ্বিতীয় এবং বামে তৃতীয় স্থানাধিকারী থাকেন। কোনো কোনো রেসে বিজয়ী দলের একজন প্রতিনিধি আলাদা ধাপে দাঁড়ান।

অনুষ্ঠানে বাজানো হয় বিজয়ীদের জাতীয় সংগীত এবং উত্তোলন করা হয় তাদের দেশের পতাকা। অনেক সময় চালকদের শ্যাম্পেন ছিটিয়ে উদযাপন করতে দেখা যায়, যা ১৯৬৭ সালের লে মানস রেসে ড্যান গার্নের মাধ্যমে শুরু হয়। তবে কোনো দুর্ঘটনা বা মৃত্যুর ঘটনা ঘটলে এই রীতি পালন করা হয় না। অ্যালকোহল নিষিদ্ধ দেশগুলোতে শ্যাম্পেনের পরিবর্তে গোলাপজল বা অন্য পানীয় ব্যবহার করা হয়।F1 will have Arab flavour - Roland Hughes, The National, Abu Dhabi, 10 July 2008, 

যুক্তরাষ্ট্রের ন্যাসকার কাপ সিরিজ-এ পোডিয়ামের পরিবর্তে ভিক্টরি লেন-এ বিজয় উদযাপন করা হয়। ইন্ডিকার সিরিজ ইন্ডিয়ানাপলিস ৫০০ বা টেক্সাস মোটর স্পিডওয়ে-তে পোডিয়াম ব্যবহার না করলেও অন্যান্য রেসে এটি ব্যবহার করা হয়।

 স্থাপত্যে পোডিয়াম 

স্থাপত্যে পোডিয়াম মানে এমন একটি ভিত্তি বা মঞ্চ, যা মাটির সমতলে থাকলেও ভবনটিকে কিছুটা উঁচুতে তুলে ধরে। প্রাচীন আমল থেকে আজ পর্যন্ত বিভিন্ন উচ্চতার পোডিয়াম ব্যবহার হয়ে আসছে।

 আরও দেখুন 
 ডাইস
 লেকটার্ন
 পেডেস্টাল
 পালপিট
 রসট্রাম
 সোপবক্স

তথ্যসূত্র

বিষয়শ্রেণী:স্থাপত্য উপাদান